Document ID: 31995R2914

KOMISSION ASETUS (EY) N:o 2914/95,
annettu 18 päivänä joulukuuta 1995,
yhteisön ennakkotarkkailun käyttöönotosta tietyistä kolmansista maista peräisin olevien tiettyjen EHTY:n ja EY:n perustamissopimusten alaan kuuluvien rauta- ja terästuotteiden tuonnin osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94 (1) ja erityisesti sen 11 artiklan,
ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/92, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94 (2), sellaisena kuin se on viimeksi muutettuna asetuksella (EY) N:o 839/95 (3), ja erityisesti sen 9 artiklan,
on kuullut edellä mainittujen asetusten mukaisesti perustettuja komiteoita,
sekä katsoo, että
komission suosituksella N:o 3118/94/EHTY (4), sellaisena kuin se on muutettuna asetuksella (EY) N:o 393/95 (5), tiettyjen Euroopan hiili- ja teräsyhteisön perustamissopimuksen alaan kuuluvien rauta- ja terästuotteiden tuonti yhteisöön asetettiin yhteisön ennakkotarkkailun alaiseksi,
asetusten (EY) N:o 3285/94 ja (EY) N:o 519/94 sääntöjen mukaisesti Euroopan hiili- ja teräsyhteisön perustamissopimuksiin kuuluviin tuotteisiin sovelletaan yhteisiä tuontia koskevia sääntöjä, ja sen vuoksi on tarpeen toteuttaa järjestelyjä yhteisön tarkkailutoimenpiteiden käyttöön ottamiseksi EHTY:n alaan kuuluvien tuotteiden osalta mainittujen asetusten säännösten mukaisesti,
samanlaisia tai kilpailevia tuotteita tuottava yhteisön teollisuus, jota esiintyy kaikissa jäsenvaltioissa, on huomauttanut, että sen tilanteen odotetaan huononevan vuonna 1996, kuten käy ilmi seuraavista taloudellisten ilmaisimien kehityssuuntauksista:
- vaikka raakateräksen tuotannon odotetaan vuonna 1995 lisääntyvän 3,0 prosentilla verrattuna vuonna 1994 tuotettuun 152 miljoonan tonnin määrään, tuotantotoiminta hidastuu vuoden 1995 jälkimmäisellä puoliskolla. Vuotta 1996 koskevien alustavien arvioiden mukaan tuotannon kasvu jatkuu hitaana,
- kaikista kolmansista maista yhteisöön suuntautuvan tuonnin odotetaan lisääntyvän keskimäärin 30-35 prosentilla vuonna 1995 verrattuna vuonna 1994 tuotuun 11,6 miljoonan tonnin määrään, ja sen odotetaan lisääntyvän vielä 10 prosentilla vuonna 1996,
- yhteisön viennin odotetaan laskevan 15-20 prosentilla vuonna 1995 verrattuna vuonna 1994 vietyyn 28,0 miljoonan tonnin määrään, ja sen odotetaan laskevan vielä 6 prosentilla vuonna 1996,
- hinnat, joilla tietyt EHTY:n alaan kuuluvat tuotteet on tuotu yhteisöön, ovat yleensä huomattavasti alhaisempia kuin yhteisön tuotteiden hinnat,
- samanlaisia suuntauksia on esiintynyt tiettyjen EY:n perustamissopimuksen alaan kuuluvien terästuotteiden osalta. Teräsputkien ja tyssähitsausta varten käytettyjen putkenosien osalta yhteisön tuotannon odotetaan kasvavan 2 prosentilla vuonna 1995 verrattuna vuonna 1994 tuotettuun 11,3 miljoonaan tonniin, ja sen odotetaan vähenevän 3 prosentilla vuonna 1996; viennin odotetaan laskevan 5 prosentilla vuonna 1995 verrattuna 1994 vietyyn 5,3 miljoonaan tonniin, ja sen odotetaan laskevan vielä 3 prosentilla vuonna 1996; tuonnin odotetaan lisääntyvän 25 prosentilla vuonna 1995 verratuna vuonna 1994 tuotuun 4,4 miljoonaan tonniin (vuonna 1995 tuonti tietyistä kolmansista maista lisääntyi 36-70 prosentilla), ja alustavien arvioiden mukaan se lisääntyy vielä 10 prosentilla vuonna 1996; tuotteiden hinnat ovat tietyissä maissa 30-50 prosenttia alhaisempia kuin yhteisön tuottajien hinnat,
tämän asetuksen soveltamisalaan kuuluvien, kolmansista maista peräisin olevien ja EHTY:n ja EY:n perustamissopimusten alaan kuuluvien tiettyjen tuotteiden tuonnin kehityssuuntaus uhkaa aiheuttaa vahinkoa yhteisön tuottajille, ja yhteisön etu vaatii, että kyseisten tuotteiden tuonti asetettaisiin yhteisön ennakkotarkkailuun sellaisten tilastotietojen saamiseksi, joilla tuonnin kehityssuuntauksia voidaan analysoida nopeasti,
yhteismarkkinoiden päätökseen saattaminen edellyttää sitä, että niiden muodollisuuksien, jotka yhteisön tuojien on täytettävä, on oltava samanlaiset riippumatta tavaran tullauspaikasta,
tämän asetuksen soveltamisalaan kuuluvien tuotteiden luvutuksessa vapaaseen liikkeeseen edellytyksenä olisi oltava yhdenmukaiset arviointiperusteet täyttävän tarkkailuasiakirjan esittäminen,
jäsenvaltioiden viranomaisten olisi tietyn ajanjakson kuluessa hyväksyttävä kyseinen asiakirja tuojan hakemuksesta ilman, että tuoja saisi tuontioikeutta sen perusteella; asiakirjan olisi sen vuoksi oltava voimassa ainoastaan niin kauan, kunnes tuontia koskevat säännöt pysyvät muuttumattomina,
yhteisön tarkkailua varten myönnettyjen tarkkailuasiakirjojen on oltava voimassa kaikkialla yhteisössä riippumatta siitä, missä jäsenvaltiossa ne on myönnetty,
jäsenvaltioiden ja komission olisi vaihdettava yhteisön tarkkailua koskevia tietoja mahdollisimman suuressa määrin,
tarkkailuasiakirjojen myöntäminen kuuluu kansallisten viranomaisten vastuualueeseen, vaikka siihen sovelletaan yhdenmukaisia edellytyksiä yhteisön tasolla, ja
olisi muistettava, että tietyistä kolmansista maista tapahtuvassa tiettyjen rauta- ja terästuotteiden tuonnissa edellytetään tarkkailuasiakirjan lisäksi vientiasiakirjaa, joka myönnetään kyseisten kolmansien maiden kanssa tehtyjen sopimusten yhteydessä vahvistettujen järjestelyjen mukaisesti, ja että tämän asetuksen soveltaminen ei rajoita kyseisten järjestelyjen soveltamista,
ON ANTANUT TÄMÄN ASETUKSEN:
1 artikla
1. Euroopan vapaakauppaliiton (EFTA) jäsenvaltioita ja Euroopan talousalueen (ETA) sopimuspuolia lukuun ottamatta muista kuin jäsenvaltioista peräisin olevien liitteessä I lueteltujen EHTY:n ja EY:n perustamissopimusten rauta- ja terästuotteiden luovutuksen vapaaseen liikkeeseen yhteisössä edellytyksenä on yhteisön ennakkotarkkailu 1 päivästä tammikuuta 1996 asetuksen (EY) N:o 3285/94 11 ja 12 artiklan sekä asetuksen (EY) N:o 519/94 9 ja 10 artiklan mukaisesti.
2. Tämän asetuksen soveltamisalaan kuuluvien tuotteiden luokittelu perustuu yhteisön tariffi- ja tilastonimikkeistöön, jäljempänä "yhdistetty nimikkeistö" tai lyhenne "CN". Tämän asetuksen soveltamisalaan kuuluvien tuotteiden alkuperä määritetään yhteisössä voimassa olevien sääntöjen mukaisesti.
2 artikla
1. Edellä 1 artiklassa tarkoitettujen tuotteiden yhteisössä vapaaseen liikkeeseen laskemisen edellytyksenä on jäsenvaltion toimivaltaisten viranomaisten myöntämän tarkkailuasiakirjan esittäminen.
2. Jäsenvaltioissa toimivien toimivaltaisten viranomaisten on annettava ilman eri toimenpiteitä 1 artiklan 1 kohdassa tarkoitettu tarkkailuasiakirja maksutta pyydetyille määrille viiden työpäivän kuluessa kenen tahansa mihin tahansa yhteisöön sijoittautuneen yhteisön tuojan esittämästä hakemuksesta. Tätä hakemusta pidetään kansallisen toimivaltaisen viranomaisen vastaanottamana viimeistään kolmen työpäivän kuluttua sen jättämisestä, jollei toisin todisteta.
3. Liitteessä II lueteltujen viranomaisten myöntämä tarkkailuasiakirja on voimassa kaikkialla yhteisössä.
4. Tarkkailuasiakirja laaditaan liitteessä III olevaa mallia vastaavalle lomakkeelle. Seuraavien osien on oltava tuojan hakemuksessa:
a) hakijan nimi ja täydellinen osoite (mukaan lukien puhelin- ja telekopionumero sekä mahdollinen kansallinen toimivaltaisten viranomaisten käyttämä tunnusnumero) sekä ALV-rekisterinumero, jos tuonnista on maksettava ALV:tä;
b) tarvittaessa tavaran haltijan tai hakijan edustajan nimi ja täydellinen osoite (mukaan lukien puhelin- ja telekopionumero);
c) viejän täydellinen nimi ja osoite;
d) täsmällinen tavarankuvaus, mukaan lukien
- tavaroiden kauppanimitys,
- yhdistyn nimikkeistön (CN) koodi/koodit,
- alkuperämaa,
- lähetysmaa;
e) yhdistetyn nimikkeistön nimikkeittäin ilmoitettu nettopaino kilogrammoina sekä myös määrä käytettynä yksikkönä, milloin se on muu kuin nettopaino;
f) yhdistetyn nimikkeistön nimikkeittäin ilmoitettu tavaroiden cif-arvo yhteisön rajalla ecuina;
g) ovatko kyseiset tuotteet kakkoslaatua tai laatuvaatimuksia vastaamattomia (6);
h) tulliselvityksen aiottu aika ja paikka;
i) onko hakemuksen kohteena olevaa kauppasopimusta koskien tehty aiempia hakemuksia;
j) seuraava hakijan päiväämä, allekirjoittama ja nimensä isokirjaimisella selvennyksellä varustama vakuutus:
"Minä allekirjoittanut todistan, että tässä hakemuksessa olevat tiedot ovat oikeita ja vilpittömässä mielessä annettuja ja että olen sijoittunut yhteisön alueelle".
Tuojan on myös toimitettava jäljennös myynti- tai ostosopimuksesta, pro forma -laskusta ja/tai tuottajaterästehtaan antama tuotantotodistus sellaisissa tapauksissa, joissa tavaroita ei osteta suoraan tuottajamaassa.
5. Tarkkailuasiakirjoja voidaan käyttää vain niin kauan kuin järjestelyt tuonnin vapauttamiseksi pysyvät voimassa kyseisten liiketoimien osalta. Rajoittamatta voimassa oleviin tuontia koskeviin säännöksiin ja määräyksiin mahdollisesti tehtävien muutosten tai sopimuksen yhteydessä tai kiintiön hallinnoinnin yhteydessä tehtyjen päätösten soveltamista
- tarkkailuasiakirjan tai -lisenssin voimassaoloaika vahvistetaan neljäksi kuukaudeksi,
- käyttämättömät tai osittain käytetyt tarkkailuasiakirjat tai -lisenssit voidaan uusia samaksi ajaksi.
3 artikla
1. Se, että liiketoimessa käytettävä yksikköhinta on vähemmän kuin viisi prosenttia suurempi kuin tarkkailuasiakirjassa ilmoitettu yksikköhinta tai että tuontiin esitettyjen tuotteiden kokonaisarvo tai -määrä on vähemmän kuin viisi prosenttia suurempi kuin tarkkailuasiakirjassa ilmoitettu arvo tai määrä, ei estä kyseisten tuotteiden vapaaseen liikkeeseen laskemista.
2. Tarkkailuasiakirja- tai lisenssihakemukset sekä itse lisenssit ovat luottamuksellisia. Ne rajoittuvat toimivaltaisiin viranomaisiin ja hakijaan.
4 artikla
1. Jäsenvaltioiden on ilmoitettava komissiolle jokaisen kuukauden kymmenen ensimmäisen päivän aikana
a) yksityiskohtaiset tiedot niistä määristä ja arvoista (ecuina laskettuina), joille tarkkailuasiakirjoja myönnettiin edeltävän kuukauden aikana;
b) yksityiskohtaiset tiedot a alakohdassa tarkoitettua kuukautta edeltävän kuukauden aikana toteutetusta tuonnista.
Jäsenvaltioiden toimittamat tiedot eritellään tuotteen, CN-koodin ja maan mukaan. Ne toimitetaan sähköisesti tätä tarkoitusta varten sovitussa muodossa.
2. Jäsenvaltioiden on annettava tiedoksianto havaitsemistaan poikkeavuuksista tai petoksista ja, jos se on aiheellista, niitä syistä, joiden perusteella ne ovat kieltäytyneet tarkkailuasiakirjan myöntämisestä.
5 artikla
Tämän asetuksen mukaisesti annettavat ilmoitukset on annettava Europan yhteisöjen komissiolle (PO I/D/2 ja PO III/C/2).
6 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 31 päivään joulukuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1995.

Labels: 1
3
15
5